**ΤΜΗΜΑ ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ**

**ΣΧΟΛΗΣ ΕΠΙΣΤΗΜΩΝ ΣΧΕΔΙΑΣΜΟΥ**

**ΔΙΠΑΕ**

**ΕΙΣΗΓΗΤΙΚΗ ΕΚΘΕΣΗ**

**ΥΠΟΨΗΦΙΩΝ ΓΙΑ ΠΡΟΣΛΗΨΗ ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ (άρθ. 173 Ν. 4957/22)**

**Γνωστικό αντικείμενο: «Σχεδιασμός Εξωτερικών /Εσωτερικών Χώρων»**

**A. ΕΙΣΑΓΩΓΗ**

Η παρούσα εισηγητική έκθεση αφορά στην κάλυψη μιας θέσης με γνωστικό αντικείμενο: «Σχεδιασμός Εξωτερικών /Εσωτερικών Χώρων», βάσει των διατάξεων που αναφέρονται στη σχετική προκήρυξη αρ. πρωτ. 672/18.10.2023, για τη διδασκαλία των μαθημάτων:

1. Διαμόρφωση Εξωτερικών Χώρων  (4 ώρες/ εβδομάδα) χειμερινό εξάμηνο του ακαδημαϊκού έτους 2023-2024

2. Χωρικές αφηγήσεις (3 ώρες/ εβδομάδα) εαρινό εξαμήνου του ακαδημαϊκού έτους 2023-2024

Την εισηγητική έκθεση έχουν συντάξει και υπογράφουν τα μέλη της Τριμελούς Εισηγητικής Επιτροπής, η οποία αποτελείται από μέλη ΔΕΠ του ΔΙΠΑΕ:

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής

Για την κατάληψη της θέσης υπέβαλαν εμπρόθεσμα τρεις (03) υποψήφιες, με αλφαβητική σειρά:

1. (Αριθ. Πρωτ. 717/ 30.10.2023)
2. (Αριθ. Πρωτ.: 709/30.10.2023)
3. (Αριθ. Πρωτ.: 707.30.10.2023)

**Β. ΣΥΝΟΠΤΙΚΗ ΠΑΡΟΥΣΙΑΣΗ ΚΑΙ ΑΠΟΤΙΜΗΣΗ ΠΡΟΣΟΝΤΩΝ ΥΠΟΨΗΦΙΩΝ**

**1η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 716/30.10.2023) παρουσιάζονται συνοπτικά τα παρακάτω.

**Σπουδές**

Η κ. ………………….. είναι απόφοιτος του Τµήµατος Αρχιτεκτόνων Μηχανικών  του ΑΠΘ (2009) και Ενιαίο και Αδιάσπαστο Τίτλο Σπουδών Μεταπτυχιακού Επιπέδου (Intergrated Master) (2009) από το Τμήμα Αρχιτεκτόνων Μηχανικών  του ΑΠΘ, απόφοιτος του Τμήματος Ανακαίνισης και Αποκατάστασης Κτιρίων του Πανεπιστημίου Πελοποννήσου Πάτρας (2004). Διδακτορικό Δίπλωµα µε «άριστα» παµψηφεί στο Τµήµα Αρχιτεκτόνων ΑΠΘ (2019) και υποτροφία Μεταδιδακτορικής Έρευνας στο πλαίσιο της «Προκήρυξης Υποτροφιών Εκπόνησης Πρωτότυπου Καλλιτεχνικού/Αρχιτεκτονικού Έργου σε επίπεδο αντίστοιχο της εκπόνησης Μεταδιδακτορικής Έρευνας της Επιτροπής Ερευνών ΑΠΘ 2019 για τα Τμήματα της Σχολής Καλών Τεχνών και το Τμήμα Αρχιτεκτόνων (2021).

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα. Πιο αναλυτικά, αναφέρεται ότι η υποψήφια έχει εμπειρία διάρκειας δύο (2) ακαδ. ετών (2021-22, 2022-23) με αυτοδύναµη διδασκαλία των εξαμηνιαίων µαθημάτων *Αρχιτεκτονική Σύνθεση Εσωτερικών Χώρων V (χειμερινό εξάμηνο) και Σκηνογραφία Ι (εαρινό εξάμηνο)* στο Τμήμα Εσωτερικής Αρχιτεκτονικής του ΔιΠαΕ (Σέρρες) και αυτοδύναµη διδασκαλία του εξαµηνιαίου µαθήµατος *Σκηνογραφία ΙΙ (*χειμερινό εξάμηνο 2022-23) *του* ίδιου Τμήματος*.*

Επιπρόσθετα, η κ. ……………… έχει την εμπειρία επίβλεψης τεσσάρων (4) προπτυχιακών ερευνητικών εργασιών και συνεπίβλεψης τριών (3) προπτυχιακών διπλωματικών εργασιών στο Τμήμα Εσωτερικής Αρχιτεκτονικής του ΔιΠαΕ (Σέρρες).

**Ερευνητική εμπειρία**

Η υποψήφια παρουσιάζει ιδιαίτερα ικανοποιητική ερευνητική και επιστημονική δραστηριότητα πάνω  στα θέματα κυρίως της Αρχιτεκτονικής Σύνθεσης. Έχει συμμετοχή σε ένα (1) ερευνητικό πρόγραμμα (μεταδιδακτορική έρευνα).

**Επαγγελματικό έργο**

Η υποψήφια παρουσιάζει ικανοποιητικό αρχιτεκτονικό έργο ως ελεύθερη επαγγελματίας και έχει συμμετοχές σε δέκα (10) αρχιτεκτονικούς διαγωνισμούς.

**Δημοσιεύσεις**

Η υποψήφια είναι συγγραφέας ενός (1) κεφαλαίου σε συλλογικό τόμο, έξι (6) δημοσιεύσεων σε  επιστημονικά περιοδικά με κριτές, δέκα (10) δημοσιεύσεων σε πρακτικά συνεδρίων με κριτές. Επίσης, έχει υποβάλλει προς αξιολόγηση (under evaluation 2023) ένα (1) κεφάλαιο σε συλλογικό τόμο και μία (1) επιστημονική δημοσίευση.

**Δημόσια παρουσία & Διακρίσεις, Βραβεία, Υποτροφίες**

Η υποψήφια έχει λάβει μία (1) υποτροφία, ένα (1) βραβείο για το διεπιστημονικό έργο της ως αρχιτέκτονας, τρία (3) βραβεία και δύο (2) επαίνους για προπτυχιακή καλλιτεχνική δραστηριότητα. Έχει οργανώσει ένα (1) αρχιτεκτονικό workshop, έχει δεκατέσσερις (14) συμμετοχές σε συνέδρια (µε κριτές) και σε επτά (7) αρχιτεκτονικά workshops. Κατά την εκπόνηση της διδακτορικής και της μεταδιδακτορικής έρευνας συμμετείχε στην προετοιμασία και διεξαγωγή εργαστηρίων αρχιτεκτονικής σύνθεσης και θεωρητικών μαθημάτων στο Τμήμα Αρχιτεκτόνων της Πολυτεχνικής Σχολής του Αριστοτελείου Πανεπιστημίου Θεσσαλονίκης με διαλέξεις και καθοδήγηση των φοιτητών/τριων. Είναι μέλος σε ακαδημαϊκές επιτροπές αξιολόγησης και καλλιτεχνικές επιτροπές αξιολόγησης.

Λαμβάνοντας υπόψη τα παραπάνω, το συνολικό έργο της **κ. …………………** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**2η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 709/30.10.2023) παρουσιάζονται συνοπτικά τα παρακάτω.

**Σπουδές**

Η κ. …………………………..κατέχει δίπλωμα Αρχιτέκτονα Μηχανικού (2004) και Ενιαίο και Αδιάσπαστο Τίτλο Σπουδών Μεταπτυχιακού Επιπέδου (Intergrated Master) (2004) από το Τμήμα Αρχιτεκτόνων Μηχανικών  του ΑΠΘ καθώς και διδακτορική διατριβή από το Τμήμα Αρχιτεκτόνων ΑΠΘ στον Τομέα Αρχιτεκτονικού και Αστικού Σχεδιασμού, με βαθμό άριστα παμψηφεί (2012).  Είναι επίσης κάτοχος πτυχίου (1993) και μεταπτυχιακού (1996, βαθμός 9) από το τμήμα Νομικής ΑΠΘ.

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα. Ειδικότερα: διδακτική εμπειρία 11 ετών ως Επιστημονική συνεργάτης ή Ακαδημαϊκή Υπότροφος στο ΔΙΠΑΕ (και πρώην ΤΕΙ Κεντρικής Μακεδονίας), και συγκεκριμένα στο Τμήμα Εσωτερικής Αρχιτεκτονικής στα μαθήματα ‘Διεπιστημονικές προσεγγίσεις του αρχιτεκτονικού χώρου’ για 1 εξάμηνο, ‘Αρχιτεκτονικός σχεδιασμός εσωτερικού χώρου IV’ για 2 εξάμηνα, ‘Κοινωνιολογία του χώρου’ για 9 εξάμηνα, ‘Ψυχολογία του χώρου’ για 9 εξάμηνα και ‘Σχεδιαστική μεθοδολογία’ για 1 εξάμηνο, και στο Τμήμα Πολιτικών Μηχανικών, Θεωρία της αρχιτεκτονικής για 5 εξάμηνα, Architectural theory (Erasmus) για 1 εξάμηνο, Αρχιτεκτονικό σχεδιασμό για 6 εξάμηνα και Αρχιτεκτονικό σχεδιασμό με εφαρμογή ΝΟΚ για 6 εξάμηνα. Στο Τμήμα Ανακαίνισης και Αποκατάστασης Κτιρίων του πρώην ΤΕΙ Θεσσαλίας δίδαξε ως εργαστηριακή συνεργάτης τα μαθήματα ‘Θεωρία της αρχιτεκτονικής εσωτερικών χώρων’ για 2 εξάμηνα, ‘Αρχιτεκτονικός σχεδιασμός εσωτερικών χώρων’ για 2 εξάμηνα, ‘Θεωρία της αρχιτεκτονικής’ για 2 εξάμηνα και ‘Αρχιτεκτονικός σχεδιασμός’ για 2 εξάμηνα. Ως Πανεπιστημιακή υπότροφος δίδαξε στο Τμήμα Αρχιτεκτόνων του Πανεπιστημίου Θεσσαλίας τα μαθήματα ‘Σύγχρονες θεωρίες και κριτική της αρχιτεκτονικής’ για 2 εξάμηνα, ‘Ειδικά θέματα θεωρίας της αρχιτεκτονικής Ι’ για 1 εξάμηνο και ‘Ειδικά θέματα θεωρίας της αρχιτεκτονικής ΙΙ’ για 1 εξάμηνο. Ως Επίκουρη καθηγήτρια Π.Δ. 407/80 δίδαξε στο Τμήμα Αρχιτεκτόνων του Αριστοτέλειου Πανεπιστημίου Θεσσαλονίκης το μάθημα ‘Αρχιτεκτονικός σχεδιασμός: Εκδοχές συλλογικής κατοίκησης’ για 1 εξάμηνο, και ως Λέκτορας Π.Δ. 407/80 στο ίδιο τμήμα τα μαθήματα ‘Αρχιτεκτονικές θεωρίες την περίοδο της νεωτερικότητας και της μετανεωτερικότητας: Φιλοσοφία, επιστήμες, ψυχανάλυση, χώρος για 2 εξάμηνα, ‘Αρχιτεκτονικές θεωρίες και επιστήμες του ανθρώπου’ για 3 εξάμηνα, ‘Θεωρία και πρακτική της αρχιτεκτονικής σύνθεσης’ για 1 εξάμηνο, Αρχιτεκτονικός σχεδιασμός: Δομημένος χώρος και τοπίο. Εκπαιδευτικό κτήριο’ για 2 εξάμηνα, ‘Αρχιτεκτονικός σχεδιασμός: Πραγματικότητες και ερμηνευτική πράξη’ για 1 εξάμηνο, και ‘Αρχιτεκτονικός σχεδιασμός: Μεγάλοι δάσκαλοι του 20ου αιώνα’ για 2 εξάμηνα. Επίσης ως Πανεπιστημιακή υπότροφος δίδαξε στο Τμήμα Γεωγραφίας του Πανεπιστημίου Αιγαίου τα μαθήματα ‘ Παγκοσμιοποίηση και Άνιση Ανάπτυξη’ για 1 εξάμηνο, ‘Γεωγραφία της Ευρώπης’ για 1 εξάμηνο και ‘Πολιτική Γεωγραφία του Βαλκανικού και του Ανατολικο-Μεσογειακού Χώρου’ για 1 εξάμηνο. Ακόμη, δίδαξε για 3 έτη το μάθημα ‘Ανθρωπογεωγραφία και Υλικός Πολιτισμός της Ευρώπης’ στο πρόγραµµα Σπουδές στον Ευρωπαϊκό Πολιτισµό της Σχολής Ανθρωπιστικών Σπουδών του Ελληνικού Ανοικτού Πανεπιστηµίου (βάσει του κανονισµού του ΕΑΠ, το κάθε ακαδηµαϊκό έτος ισοδυναµεί µε τρία εξαµηνιαία µαθήµατα).

Επίσης σε μεταπτυχιακό επίπεδο έχει δώσει 2 διαλέξεις στο μάθημα ‘Περιβαλλοντική Ψυχολογία. Αντίληψη Τοπίου, υπαίθριος χώρος και συμπεριφορά’ στο Μεταπτυχιακό Διατμηματικό Πρόγραμμα Αρχιτεκτονικής Τοπίου του Αριστοτέλειου Πανεπιστημίου Θεσσαλονίκης και 1 διάλεξη στο μάθημα ‘Εφαρμοσμένη Πολεοδομία’ στο Μεταπτυχιακό Πρόγραμμα ‘Επεμβάσεις σε Υφιστάμενα Κτίρια και Αστικά Σύνολα: Ενισχύσεις, Επανάχρηση, Αστικές Αναπλάσεις’ του Διεθνούς Πανεπιστημίου Ελλάδος. Επιπλέον, σε προπτυχιακό επίπεδο έχει συμμετάσχει με 11 διαλέξεις σε άλλα μαθήματα των Τμημάτων Αρχιτεκτόνων του Αριστοτελείου Πανεπιστημίου Θεσσαλονίκης, του Πανεπιστημίου Θεσσαλίας και του Δημοκρίτειου Πανεπιστημίου Θράκης, καθώς επίσης συμμετείχε κατόπιν πρόσκλησης στη διενέργεια εργαστηριακών μαθημάτων στα δύο πρώτα τμήματα.

Επιπλέον η κ. ………………………….. έχει την εμπειρία επίβλεψης 10 πτυχιακών σχεδιαστικών εργασιών στα Τμήματα Εσωτερικής Αρχιτεκτονικής και Πολιτικών Μηχανικών του ΔΙΠΑΕ (πρώην ΤΕΙ Κεντρικής Μακεδονίας) και συνεπίβλεψης 10 διπλωματικών θεωρητικών εργασιών στο Τμήμα Αρχιτεκτόνων του Αριστοτελείου Πανεπιστημίου Θεσσαλονίκης. Επίσης έχει συγγράψει κεφάλαιο με τίτλο ‘Μετανεωτερικότητα-Μεταμοντερνισμός-Αρχιτεκτονική’ στις διδακτικές σημειώσεις του μαθήματος «Αρχιτεκτονικές θεωρίες την περίοδο της νεωτερικότητας και της μετανεωτερικότητας» του Τμήματος Αρχιτεκτόνων Α.Π.Θ.

**Ερευνητικό έργο**

Η υποψήφια παρουσιάζει εξαιρετικά ικανοποιητική ερευνητική και επιστημονική δραστηριότητα πάνω  στα θέματα της Θεωρίας της Αρχιτεκτονικής και του Αρχιτεκτονικού Σχεδιασμού. Έχει ολοκληρώσει 2 (δύο) μεταδιδακτορικές έρευνες και έχει συμμετάσχει σε 2 (δύο) ερευνητικά προγράμματα και σε 8 (οκτώ) ερευνητικές προτάσεις.

**Επαγγελματικό έργο**

Η υποψήφια παρουσιάζει εξαιρετικά ικανοποιητικό αρχιτεκτονικό έργο. Έχει εκπονήσει 12 αρχιτεκτονικές μελέτες και έχει επιβλέψει την ανέγερση 2 κτιρίων (2005-2010), καθώς επίσης έχει εργαστεί ως αρχιτέκτων μηχανικός στις τεχνικές υπηρεσίες των Δήμων Νεάπολης-Συκεών και Κορδελιού -Ευόσμου (2022-2023).

**Δημοσιεύσεις**

Η υποψήφια είναι συγγραφέας ενός (1) βιβλίου (εκδόσεις Νήσος), έχει συνεπιμεληθεί έξι (6) συλλογικούς τόμους (Routledge, Επίκεντρο), έχει δημοσιεύσει πέντε (5) άρθρα σε διεθνή περιοδικά με κριτές, δεκαπέντε (15) κεφάλαια σε συλλογικούς τόμους (Ελλάδα, Αγγλία, Μεξικό), και έχει έξι (6) δημοσιεύσεις σε πρακτικά διεθνών και ελληνικών συνεδρίων με κριτές.

**Δημόσια παρουσία & Διακρίσεις, Βραβεία, Υποτροφίες**

Παρουσιάζει εικοσιμία (21) ετεροαναφορές στο δημοσιευμένο έργο της. Έχει λάβει δύο (2) υποτροφίες για εκπόνηση μεταδιδακτορικής έρευνας στην αρχιτεκτονική, έχει έντεκα (11) συμμετοχές με εισηγήσεις σε διεθνή και ελληνικά συνέδρια με κριτές και έχει δώσει δεκατέσσερις (14) διαλέξεις. Έχει συμμετάσχει με επτά (7) μεταφράσεις επιστημονικών άρθρων σε συλλογικούς τόμους αρχιτεκτονικής. Είναι μέλος ερευνητικών πανεπιστημιακών εργαστηρίων και μέλος της μόνιμης επιτροπής ΝΟΚ του ΤΕΕ. Έχει συμμετάσχει σε μία (1) έκθεση αρχιτεκτονικού έργου και σε δύο (2) αρχιτεκτονικούς διαγωνισμούς, με μία πρόκριση στην τελική φάση αξιολόγησης (8/27).

Λαμβάνοντας υπόψη τα παραπάνω, το συνολικό έργο της **κ. ………………..** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**3η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 707/30.10.2023) προκύπτει ότι δεν είναι κάτοχος διδακτορικού τίτλου. Ως εκ τούτου η υποψηφιότητα της κ. ………………………δεν πληροί τους όρους της προκήρυξης και η επιτροπή δε θα προβεί στην ανάλυση και στην αξιολόγηση του έργου της

**Γ. ΣΥΓΚΡΙΤΙΚΗ ΑΞΙΟΛΟΓΗΣΗ ΚΑΙ ΣΥΜΠΕΡΑΣΜΑΤΑ**

Από τους τρεις υποψηφίους αξιολογήθηκαν η κ. ………….. καικ. ………………………. οι οποίες πληρούσαν τους όρους της προκήρυξης.

Οι δύο (02) υποψήφιες έχουν αξιόλογες σπουδές, πλούσιο διδακτικό έργο, και εξαιρετικά ικανοποιητική ερευνητική εμπειρία. Λαμβάνοντας υπόψη τα προσόντα των δυο υποψηφίων, η Εισηγητική Επιτροπή αξιολογεί το έργο της κ. …………….. και της κ. …………………… ως συναφές με το γνωστικό αντικείμενο της παρούσας προκήρυξης με την κ. …………………. να διαθέτει μεγαλύτερη ερευνητική και διδακτική εμπειρία.

Ως εκ τούτου, η επιτροπή **προτείνει ομόφωνα την επιλογή της υποψήφιας κ. ……………..** για τη προκηρυσσόμενη θέση.

**Αξιολογική σειρά:**

1. (Αριθ. Πρωτ.: 709/30.10.2023)
2. (Αριθ. Πρωτ.: 716/30.10.2023)

Σέρρες, 3 Νοεμβρίου 2023

Η Εισηγητική Επιτροπή

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής